Deg ixef-agi aneggaru, nessaweḍ ad d-nini lḥirfa-agi n lfeṭṭa, d tin yesɛan azal d ameqqran ɣer tudert n umdan aqbayl,i ama zik ama tura, imi fkan-as azal di tmetti aladɣa ɣer tmeṭṭut iyes itettcebbiḥ trennu-as sser i tqendurt-nni tettlusu , dɣa naɛreḍ ad nemmeslay-d ɣef usugen, yettilin di lfeṭṭa akked usnulfu i yettilin deg-s. Nemmeslay-d ɣef wassaɣ n lfeṭṭa d tqendurt n leqbayel , amdan aqbayli d win yeṭṭfen deg ansayen, irgazen xeddmen-tt, tulawin znuzun-tt nezmer ad d-nini tekcem di taɣult n tdamsa, tessen azal teswa yal taɣawsa, rnu ɣer wayagi tessen anida ad tezzenz, akken daɣen nemmeslay-d ɣef uḥeddad n lfeṭṭa deg yixef-agi aneggaru, ad d-nini d win yessemrasen unuɣen s wayes tettwassen lfeṭṭa n leqbayel , yewwi ula d kra n tɣawsiwin n ucebbaḥ (tiɛelluqin) i lfeṭṭa iyi-sent id-ufrar yal taɣawsa n yesɣunen n leqbayel anect-agi yekka-d seg tisugna ɣer uḥeddad.